stanford-oval/wikipedia huggingface dataset:
שניר ימין
ביוגרפיה

שניר ימין החל את קריירת המוזיקה שלו ב-2006, לאחר מות אביו בתאונת דרכים. יחד עם להקתו הראשונה, הופיעו כמופע הראשי במועדון ״המוזה״ בעיר נתניה.לאחר שנה, שניר והלהקה החליטו להתפרק.
ב-2009, הוזמן שניר להשתתף במופע אקוסטי ראשון מסוגו במועדון הבארבי בתל אביב. שניר הופיע כמופע המרכזי יחד עם שלוש להקות נוספות. באותה השנה, שניר חתם על חוזה שיתוף פעולה בלעדי עם חברת הסלולר, סלקום. שיתוף הפעולה איפשר לחברה הסלולרית להפיץ ולהשתמש בסינגל הראשון של שניר, ״יופי של שקט״ כחלק מהתכנים מסחריים וקידום מכירות של החברה.
ב-2010, שניר ימין החל לבצע שירים אקוסטיים מקוריים משלו. באותה השנה, ימין הוציא שני סינגלים לרדיו, שהופקו על ידי ראובן חיון. סינגלים אלו הושמעו בתחנות רדיו ישראליות ותוכניות טלוויזיה כגון רשת ג', קול ישראל, גלי צה"ל ו-88 FM. הם גם נסקרו במגזיני מוזיקה ישראליים, באינטרנט ובהדפסים. מאוחר יותר באותה השנה, שניר הוזמן על ידי חברת NMC לקחת חלק במופע התרמה במועדון ״הבארוק״ בעיר באר שבע יחד עם אמנים אחרים כגון הדג נחש, אפרת גוש, דודו טסה, זוכי כוכב נולד ודנה לפידות.
ב-2011, שניר ימין קיבל את חוזה ההקלטות הראשון שלו ממפיק אנגלי שחי ועובד בלונדון. שניר נסע עם צוות ההפקה ללונדון לחודשיים לצורך הקלטת המיני אלבום הראשון. המיני אלבום, ״יופי של שקט״ יצא בישראל בשנת 2014 עם הלייבל נענע דיסק. באותה השנה, שניר ימין לקח חלק באירוע הגדול ביותר השנתי של יום העצמאות, שנקרא רוק העצמאות. זאת הייתה השקעה של כ-שני מיליון דולר עם אמני הרוק הגדולים בישראל.
ב-2013, שניר נסע לניו יורק לצורך הקלטת מיני-אלבום בשפה האנגלית. בנסיעה זו, שניר נכנס לאולפן הקלטות באיסט וילג' של מנהטן, הנקרא The Cutting Room. לאחר הקלטות שנערכו כחודשיים, מנהל האולפן והלייבל חתם עם שניר חוזה הקלטות למשך שלוש שנים. בינתיים, שניר הוציא לאור מיני-אלבום בן 4 רצועות לקהל בינלאומי בשם Urban Stories, שקיבל המון תשומת לב מהתקשורת העולמית בצורת ביקורות, השמות, ראיונות, מכירות ודירוגים. המיני אלבום שוחרר בספטמבר 2013 והיה למעשה המיני אלבום הראשון של שניר, בסיוע חברת פרסום המבוססת בניו יורק בשם Effective Immediately PR ונענע דיסק בישראל.
כיום, Urban Stories EP, מדורג במקום הראשון במצעד האלבומים של שנת 2013 על פי דירוג המאזינים באתר Album Of The Year.
דיסקוגרפיה

Urban Stories EP (2013)
יופי של שקט (2014)
Concrete City EP (2016)
קליפים

| Year | Title | Director |
| --- | --- | --- |
| 2013 | "Stay" Music Video | סהר גולובאטי |
| 2014 | "Ho Hey" Music Video (גרסת כיסוי) | רות אידלשטיין |
הערות שוליים

↑  http://www.haaretz.co.il/CM.shows_item_show,408,208,17680,.aspx
↑  אסף נבו, ‏החמישייה הפותחת, באתר ‏מאקו‏, 28 ביוני 2010
↑  http://www.yosmusic.com/article.asp?id=6920&xyz=100
↑  http://www.play-list.co.il/1491/שניר-ימין-יופי-של-שקט/
↑  http://yuvalerel.wordpress.com/2013/12/05/פס-קול-שבועי-05-12-2013/
↑  http://www.penseyeviewnew.com/pev/2013/11/30/snir-yamin/
↑  http://www.marsbands.com/2014/01/snir-yamin/
↑  http://ventsmagazine.com/snir-yamin/
↑  http://beatsperminute.com/media/video-premiere-snir-yamin-stay/
↑  http://www.theequalground.com/indie-music-album-reviews/weekly-roundup54
↑  http://www.allvoices.com/contributed-news/16250617-snire-yamin--the-river-of-music
↑  http://www.albumoftheyear.org/ratings/user-highest-rated/2013/
↑  http://foxbeard.com/snir-yamin-urban-stories/
↑  http://yuvalerel.wordpress.com/2013/12/05/פס-קול-שבועי-05-12-2013/
↑  Snir Yamin - Stay (2013) | IMVDb
↑  SNIR YAMIN, Israeli singer/songwriter releases music video- "Ho Hey" by The Lumineers(הקישור אינו פעיל, 23 במרץ 2023)
| --- | --- |
בקרת זהויות :  MusicBrainz: 45ecd6a3-573a-434a-8fa8-a3c39dec0f53
תרבות הכלים המחורצים

אחד משמונת הבתים בסקארה ברי, יישוב של בני תרבות הכלים המחורצים
תרבות הכלים המחורצים הייתה תרבות ששגשגה בתקופה הנאוליתית בבריטניה. ייתכן שמקורה באיי אורקני שבצפון סקוטלנד, המקום בו השפעתה הייתה הניכרת ביותר. שֵם הקבוצה נובע מכלי החרס הייחודיים שאותם יצרה הקבוצה, הכלים המחורצים. אחרי הופעתה באורקני, התרחבה השפעתה התרבותית של הקבוצה לכל רחבי האיים הבריטיים.
מאפיינים

בני הקבוצה התיישבו באתרים אסטרטגיים, ובנו יישובים מפותחים. ביישוביהם, כמו למשל סקארה ברי, חוברו קבוצות של בתים על ידי סמטאות ויצרו חיי קהילה. מבני המגורים היו מרווחים, והכילו רהיטים. נמצאו אפילו אחים מרכזיים לחימום. חיי היום-יום של חקלאים נאוליתיים אלו היו נוחים ביותר. הקבוצה לא פיתחה כתב, אך אולי הייתה על סף פיתוחו, כפי שניתן ללמוד מהופעה נשנית סמלים מוסכמים, בעלי משמעות מסוימת. לקבוצה כנראה הייתה מידה מוסכמת, "היארד המגליתי", שאורכה כ-82.296 סנטימטרים. פיתוח המידה הזאת, שהֲמָרָתה למידות נפח ומידות אחרות פשוטה מאוד, היוותה בסיס להתפתחות מערכת מסחרית משוכללת. בנוסף למסחר, עבדו בני התרבות בחקלאות, ואף נתגלתה תעשייה מפותחת של ייצור גרזנים.
עמים אלו נֵחַנוּ בחשיבה אסטרונומית, והביעו עניין רב בתחום. באתר מיס האו קיים צוהר מיוחד הקולט את הקרניים האחרונות של השמש באמצע החורף, ובמיוחד ביום היפוך החורף. צוהר נוסף באתר ניוגריינג' מתפקד באותו האופן, אך לקליטת הקרניים הראשונות של השמש. באתר ברין קלי דו, יצרו התושבים דקלינומטר מדויק ביותר, בעזרת צוהר. בנוסף לכך, נמצאה אבן ועליה חרוטים מיני סמלים מעגליים, באופן מפתיע הסמלים דמו מאוד לגרף תזוזת הירח למשך תקופה של חמש שנים. יש הטוענים שאת יחידות "היארד המגליתי" הם יצרו לראשונה לפי מסלול כדור הארץ סביב השמש, צירו של כדור הארץ ומסתו. האסטרונומיה שימשה אותם בניווט לצורכי מסחר, חיזוי העונות ומנהגיהם הדתיים.
כלים וארכיטקטורה

הכלים שאפיינו את הקבוצה הזאת נמצאו באזורים רבים בבריטניה, ודרך אפשרית אחת להפצתם היא מעבר בדרכי המסחר לחופה הצפון־מערבי של בריטניה. ממצאים ממספר הנג'ים (מייבורו, טבעת ברודגר וארבור לאו) מעידים כי האתרים שימשו כתחנות מסחר בחלק מדרך מסחר ארצית כוללת בתקופה הנאוליתית ותקופת הברונזה. בני תרבות הכלים המחורצים היו ללא ספק סוחרים מומחים שתרו את הארץ והפיצו את סחורותיהם. הבנה זאת מבארת את הופעת גרזני האבן הקאמבריים במקומות רחוקים המופרדים בים מהאי הבריטי, דוגמת איי אורקני.
הארכיטקטורה של בני תרבות הכלים המחורצים התבטאה במספר אופנים. הבניה באתר סקארה ברי מעידה על תחכום רב ומחשבה תחילה: היישוב נבנה לתוך ערימת פסולת מהתקופה המזוליתית. אף על פי שהרעיון נראה מוזר, בנייה זו עזרה בחימום היישוב, ושיפור תנאי המחיה. הקברים של התרבות, או בשמם המקצועי גלי חצר, היו תלים מרהיבים ששימשו לקבורת יחידים, לעומת הקברים המשותפים שנבנו על ידי תרבויות אחרות. כמו כן, מפעלי הבנייה של תרבות הכלים המחורצים היו גדולים ומרשימים מאלו של תרבויות אחרות.
מקור התרבות והקשר לקבוצות אחרות

באיי אורקני, החשוב שבאזורי תרבות הכלים המחורצים, כנראה נולדה הקבוצה. חשובי היישובים והקברים של בני התרבות המדוברת נמצאים בקבוצת האיים, ורק בהם נעשה שימוש בכלים המחורצים לא רק בקבורה ובטקסים דתיים. תופעה מעניינת באיי אורקני היא קיומו של סוג קדרות נוסף: כלי אונסטן. התרבות שהשתמשה בכלי אונסטן נבדלה בתחום נוסף מתרבות הכלים המחורצים; מנהגי הקבורה ומבנה הקברים.
מבחוץ, קברי תרבות אונסטן דומים מאוד לקברי תרבות הכלים המחורצים, אולם מבנה הקברים הפנימי שונה לחלוטין. במקום מבנה של חדר ראשי ומספר חדרים משניים צמודים, הקבר האונסטני בנוי מחלל שמחולק לחדרים רבים על ידי לוחות אבן. בקברים נמצאו עצמות רבות ואף שלדים שלמים בתנוחה מכופפת. עובדה זאת מלמדת כי מֵתי אנסטון נקברו בשלמותם, בטרם הורדו רקמותיהם בתהליכי שרפה או הסרה בידי אוכלי נבלות. שני המאפיינים הללו מהווים ניגוד מוחלט למבנה קברי תרבות הכלים המחורצים ואופני הקבורה. תופעה מעניינת היא הופעתם של גלי חצר בני כלאיים, החולקים תכונות של שני סוגי הקברים.
מצב זה הוליד שתי סברות אודות הקשר בין התרבויות. לפי האחת, קבוצת אנסטון וקבוצת הכלים המחורצים התקיימו זאת לצד זאת בדו קיום שהתאפיין בהתמזגות תרבותית, דוגמת קברי הכלאיים. הסברה השנייה גורסת כי תרבות אנסטון, שאתריה כנפ או'האואר עתיקים יותר מהתיישבויות תרבות הכלים המחורצים, הולידה מתוכה את תרבות הכלים המחורצים, שנטשה את מנהגיה הקדומים וסיגלה לעצמה נוהלי קבורה וסוג קדרות חדשים. אפשר שלאורך תהליך זה נוצרו קברי הכלאיים.
מבנה החברה

מנהגי הקבורה של תרבות הכלים המחורצים, שניתן להתרשם ממנה בקבר מיס האו, מלמדת, לטענת חוקרים מסוימים, על פיתוח במבנה הבירוקרטי של התרבות. קבר מיס האו הוא קבר גדול ומפואר בהרבה מקברי תרבות אנסטון, אך הקבר מוקדש לקבוצה מצומצמת ביותר של אנשים. בנין הקבר, שבוודאי הוקדשו לבנייתו עשרות אלפי שעות עבודה, על ידי קבוצה גדולה לטובת דמויות אחדות מעיד כי התפתחה בקרב הקבוצה מערכת ביורוקטית, שרוממה מנהיגים דתיים־שבטיים.
על פיתוח נוסף במבנה הביורוקרטי ניתן ללמוד מהתעשייה של התרבות. לדוגמה, תהליך הכנת גרזני האבן התפלג למספר שלבים והתאפיין בחלוקת משימות. כך, קבוצה אחת הייתה אחראית על השגת חומרי הגלם, קבוצה אחרת הייתה אחראית על עיצוב החומרים לצורה גרזנית וקבוצה שלישית הייתה אחראית על השחזת הצורה הגרזנית כדי ליצור את הכלי. האתרים עצמם היו מרוחקים זה מזה, כך שנדרשה קבוצה רביעית שתעביר את הכלים ממקום למקום. בנוסף, ניתן לראות את התפתחות חיי הקהילה משותפים בסקארה ברי. האח המשותף והקישור בסמטאות כנראה היטיבו עם יצירת הקהילה המקומית. כמו כן, ניתן להניח כי בני היישוב עבדו יחדיו בחוות.
קבר מיס האו
תוכנית לימודים נגד הטיה

תוכנית הלימודים נגד הטיה היא תוכנית לימודים המנסה לערער על דעות קדומות כמו גזענות, סקסיזם, יכולת, גילנות, אפליה על רקע השמנת יתר, הומופוביה, גבהיות, אפליה דתית וצורות אחרות של קיריארכיה.
הגישה מועדפת על ידי ארגוני זכויות אזרח כמו הליגה נגד השמצה.
תוכנית הלימודים האנטי גזענית היא חלק מתנועה חברתית קונסטרוקטיביסטית רחבה יותר בחברות שונות בעולם המערבי, שבה תפיסות עולם מדעיות רבות נתפסות כביטויים של תרבויות מערביות הנהנות מעמדה מיוחסת על פני חברות לא מערביות, יחד עם הטענה שיש היבט סוציו-תרבותי לחינוך, כלומר שהלימודים של נושאים אלה בחברות מערביות הראו בדרך כלל הטיה גזעית ותרבותית, ושהם מתמקדים יותר מדי ב"גברים לבנים מתים", במיוחד במתמטיקה. שחלק מהוגי השיטה מסווגים כגזענית.
מטרת התוכנית

תוכנית הלימודים נגד הטיה נתפסת בעיני תומכיה כקטליזטור בניתוח ביקורתי של תנאים חברתיים שונים. היא מיושמת מתוך כוונה לצמצם דיכוי חברתי מתוך מחשבה על המטרה הסופית של" צדק חברתי".
בנאום שנשאה במהלך ועידת המפלגה השמרנית ב-1987, התייחסה רשת ממשלת בריטניה לשעבר, מרגרט תאצ'ר ל"רשויות חינוך שמאלניות קשוחות ומורים רדיקלים, המלמדים "מתמטיקה אנטי גזענית – מה שזה לא יהיה".
ב-2005 פרסמה פוקס ניוז כתבה המפרטת את "תוכנית 'החינוך האנטי-גזעני' הקיימת בבתי הספר הציבוריים של ניוטון".
המאמר "The Politics of Anti-Racist Mathematics" מאת ג'ורג' ג'וזף GhevergheseJ העובר על הנחות יסוד רבות של מורים למתמטיקה שיכולות להשפיע לרעה על תלמידים בני מיעוטים אתניים. גישה אנטי גזענית לחינוך מתמטי יכולה לכלול את כל אחד או את כולם:
דיון בידע המתמטי של תרבויות קדומות מחוץ לאירופה, ובתרומות לא-אירופיות לידע וגילוי מתמטיים;
הימנעות מסטריאוטיפים גזעיים או הטיה תרבותית בחומרים בכיתה, בספרי לימוד, בנושאי קורסים ובשאלות בחינה. לדוגמה, ניתן להשתמש במגוון רחב של שמות מרקעים אתניים שונים בשאלות בעיית מילים.
המדריך האמריקאי למתמטיקה, שאהיד מוחמד טען שביצועים גרועים במתמטיקה בקרב אפרו-אמריקאים קשורים לחרדה גבוהה יותר הנגרמת על ידי סטריאוטיפים שליליים, שכן לדעתו, שרבים מקשרים מתמטיקה עם אנשים לבנים ממעמד הביניים.
ביקורת

ביקורת על היבטים של תוכנית הלימודים נגד הטיה הופיעה בין השאר על-ידי פרופסור דירדרה אלמיידה מאוניברסיטת מזרח וושינגטון. אלמיידה הצהירה שרוב תוכניות הלימודים נגד הטיה משמיטות את התרומות של קבוצות אתניות לא אפריקאיות, כמו ילידים אמריקאים, אינואיטים ועוד. אלמיידה טענה שתיאורים של אינדיאנים בתוכנית אנטי-הטיה מערבבים בין שיטות אבוריג'יניות אמיתיות לבין רעיונות מומצאים, מיושנים או שגויים על התרבות האינדיאנית.
פרופסור ג'יי עמוס האץ' מאוניברסיטת טנסי, טען שחלק מתוכניות הלימודים נגד הטיה יכולות להתפרש כאימוץ באופן אקטיבי או פסיבי של הטיה גזעית אנטי-אירופית/מערבית, המבקשות למזער את התרומות של יוצאי אירופה לעומת אחרים. האץ' אף הצהיר שהאידאולוגיה האנטי הטייטית יצרה תוכניות לימודים מוטות באופן גלוי נגד אנשים ממוצא אירופי או בעד אנשים ממוצא אפריקאי.
הערות שוליים

1 2  What is Anti-Bias Education? (אורכב 12.12.2004 בארכיון Wayback Machine) Anti-Defamation League Quotation: "Anti-bias education takes an active, problem solving approach that is integrated into all aspects of an existing curriculum and a school's environment."
↑  Ending Academic Imperialism: a Beginning", C. K. Raju
↑  "Is Science Western in Origin?", C. K. Raju
1 2  Joseph, George Gheverghese. "The politics of anti-racist mathematics." (אורכב 18.05.2022 בארכיון Wayback Machine) European Education 26.1 (1994): 67-74.
↑  Thatcher, Margaret (9 באוקטובר 1987). "Speech to Conservative Party Conference". Margaret Thatcher Foundation. ארכיון מ-26 בפברואר 2020. נבדק ב-4 במאי 2015. And in the inner cities—where youngsters must have a decent education if they are to have a better future—that opportunity is all too often snatched from them by hard left education authorities and extremist teachers. And children who need to be able to count and multiply are learning anti-racist mathematics—whatever that may be. {{cite web}}:  (עזרה)
↑  Anna S. King; Michael Jonathan Reiss (1993). The Multicultural Dimension of the National Curriculum (illustrated, reprint ed.). ISBN 9780750700696. ארכיון מ-18 במאי 2022. נבדק ב-4 במאי 2015. {{cite book}}:  (עזרה)
↑  "'Anti-Racist' Message in Mass. Math Class". Fox News. 8 בפברואר 2005. ארכיון מ-18 באפריל 2022. נבדק ב-4 באוקטובר 2019. {{cite news}}:  (עזרה)
↑  Ramesh Gangolli. "Asian Contributions to Mathematics" (PDF). ארכיון (PDF) מ-21 בספטמבר 2015. נבדק ב-4 במאי 2015. {{cite web}}:  (עזרה)
↑  Kennedy, Leonard; Tipps, Steve; Johnson, Art (2007). "Guiding Children's Learning of Mathematics". Cengage Learning.
↑  Pitre, Abul; Pitre, Esrom; Ray, Ruth; Hilton-Pitre, Twana (15 באוגוסט 2009). Educating African American Students: Foundations, Curriculum, and Experiences (illustrated ed.). R&L Education. ISBN 9781607092346. נבדק ב-4 במאי 2015. {{cite book}}:  (עזרה)
↑  Countering Prejudice against American Indians and Alaska Natives through Antibias Curriculum and Instruction. (אורכב 09.05.2008 בארכיון Wayback Machine) ERIC Digest.
תרנגול הודו קליפורני

| תרנגול הודו קליפורני |
| --- | --- |
תרנגול הודו קליפורני בהשוואה לאדם  שלד של תרנגול הודו קליפורני
תקופה
פליסטוקן-תחילת הולוקן
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: תרנגולאים
תת־סדרה:: תרופודה
משפחה:: פסיוניים
סוג:: תרנגול הודו
מין:: תרנגול הודו קליפורני
שם מדעי
 Meleagris californica

תרנגול הודו קליפורני (שם מדעי: Meleagris californica) הוא מין נכחד של תרנגול הודו שחי באמריקה הצפונית ומאובניו התגלו בעיקר בקליפורניה, ממנה קיבל את שמו. המאובנים התגלו לאורך קליפורניה ממחוז סנטה ברברה בצפון עד למחוזות אורנג' ולוס אנג'לס בדרום. הוא תואר לראשונה ב-1909. במקור הוא שויך בידי המתאר גריט סמית מילר (אנ'), לסוג טווס (Pavo) אך בהמשך עבר לסוג תרנגול הודו (Meleagris).
תרנגול זה דמה לקרובו החי - תרנגול הודו מצוי, אך כנראה היה נמוך ומוצק ממנו ומותאם יותר לחיים על הקרקע. הוא בעל קירבה רחוקה מעט יותר לתרנגול הודו עינוני, החי בעיקר ביערות גשם באמריקה המרכזית. מין זה הסתובב ביערות פתוחים, ערבות עשב וסביבות דומות בקליפורניה. ממצאים רבים של תרנגולי הודו התגלו בבורות הזפת בלה בריאה שבלוס אנג'לס, לצידם של בעלי חיים רבים אחרים מהפליסטוקן, בהם ממותה קולומביאנית, סמילודון, זאב בלהות, עצלני קרקע ועוד. ככל הנראה קבוצת תרנגולים נתקעה בבורות הזפת ולא יכלה לעוף עוד, וגם משכה אחריה טורפים שנתקעו גם הם בבורות.
ככל הנראה תרנגול ההודו נכחד כתוצאה מציד יתר אנושי, מאחר שנמצאו עדויות לציד תרנגולי הודו לאורך אמריקה הצפונית. מאובניו האחרונים התגלו לפני 10,000 שנה, בעת ההולוקן.
תטפיס

תטפיס גלילי לשימוש בדפוס רוטציה
תַּטְפִּיס או לוּחַ הַטְפָּסָה הוא לוח עשוי חומר קשיח, בדרך כלל עופרת, המשמש כתבנית דפוס. 
תבנית הדפוס נפוצה בדפוס מסוג רוטציה.
התטפיס משמש להעתקת מהדורות ועותקים של מקור מסוים (בדרך כלל ספר, עיתון ודומיהם) במתקן דפוס רוטציה.
ראו גם

דפוס
מכבש דפוס
דפוס בלט
הדפס אבן
פלקסוגרפיה
סדר (דפוס)
הערות שוליים

↑  ראו לוּחַ הַטְפָּסָה, תַּטְפִּיס במונחי האקדמיה ללשון העברית.
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
תאג' א-דין א-סובכי

| --- | --- |
 לידה:  פברואר 1327 קהיר, הסולטנות הממלוכית 
 פטירה:  1 בינואר 1370 (בגיל 42) דמשק, הסולטנות הממלוכית 
 מדינה:  הסולטנות הממלוכית 
 השקפה דתית:  אסלאם, אסלאם סוני, אשעריה 
 
אבו נצר תאג' א-דין עבד אל-והאב בן עלי בן עבד אלכאפי א-סובכּי, אשר ידוע יותר בשם תאג' א-דין א-סובכּי (בערבית: تاج الدين السبكي. תעתיק מדויק: תאג' אלדין אלסבכּי). נולד בשנת 1327 ונפטר בשנת 1370.
היה מגדולי פוסקי ההלכה שבאסכולה השאפעית בתקופת הממלוכים. היה מומחה בתחום החדית' וההלכה, וכמו כן גם בלט כהיסטוריון
חייו

תאג' א-דין א-סובכי נולד בקהיר. בצעירותו התחנך ורכש השכלה אצל אביו, איש הדת המפורסם תקי א-דין א-סובכי. בהיותו בן 11 העתיקו הוא ומשפחתו את חייהם לדמשק, אשר לימים הפכה למוקד הידע וההשכלה העיקרי עבור תאג' א-דין.
בדמשק זכה תאג' א-דין ללמוד אצל גדולי אנשי הדת בדורו, כגון א-ד'הבי ואבן א-נקיב.
בהגיעו לגיל 18 החל תאג' א-דין לעסוק בהוראה, ובשנות העשרים המאוחרות של חייו החל לעזור לאביו במשרתו כשופט העליון של דמשק. בחלוף הזמן, הוא מונה באופן רשמי כמחליפו של אביו, ולמשך שארית חייו המשיך לאייש את משרת השופט העליון של דמשק. בין שאר התארים שלהם זכה תאג' א-דין היו קאדי, מופתי, ופרופסור, הן בקהיר והן בדמשק. כמו כן, הוא היה נואם מפורסם במסגדים
תאג' א-דין א-סובכּי נפטר בשנת 1370, בהיות בן 44.
כתביו

במהלך 43 שנות חייו הספיק תאג' א-דין לחבר מספר רב של ספרים, בהם ספרי הלכה, ביוגרפיות, חיבורים בתחום הדקדוק הערבי ועוד.
בעיני רבים, הן בעולם האסלאמי והן מחוץ לו, חיבורו "טבקאת א-שאפעיה" (בערבית: طبقات الشافعية), אשר עוסק בחכמי דת מהאסכולה השאפעית, נחשב כלא פחות מיצירת מופת.
הערות שוליים

↑  The Encyclopaedia of Islam., New edition, Leiden: Brill, 1960-2009
↑  Camilla Adang, Ibn Ḥazm of Cordoba : the life and works of a controversial thinker, Leiden: Brill, 2012. (באנגלית)
↑  Taj al-D, www.sunnah.org
↑  Taj ad-Din Subki, www.masud.co.uk
| --- | --- |
בקרת זהויות :  NLI: 987007276871105171  BnF: cb167366676 (data)  GND: 118867989  ICCU: RMSV063484  ISNI: 0000 0000 8119 5778  LCCN: n84020872  NTA: 072522836  SELIBR: 33826  SUDOC: 076348636  TDVİA: subki-taceddin  VcBA: 495/3851  VIAF: 40175990   WorldCat (עם VIAF): 40175990
רשת אריג

דוגמה רשת בטופולוגיית אריג
דוגמה נוספת לרשת בטופולוגיית אריג
אריג מלא - מקרה פרטי של טופולוגיית אריג, בו כל צומת מקושר לכל צומת אחר
רשת אריג הוא סוג של טופולוגיית רשת שבה כל צומת משמש הן כמקור מידע, והן כממסר עבור הודעות המועברות בין שכניו. רשת אריג נשענת על מוכנות כל צומת להעביר הודעות עבור צמתים אחרים כדי לקיים את קישוריות הרשת. רשת האינטרנט בנויה למעשה בטופולוגיית אריג כאשר כל נתב מהווה חלק ממנה. מקרה פרטי של רשת אריג היא רשת בחיבור מלא (Fully Mesh), שבה לכל מחשב ברשת יש חיבור ישיר אל כל מחשב אחר ברשת.
רשת אריג יכולה לפעול תוך שימוש במנגנון הצפת הודעות או במנגנון ניתוב הודעות. בשיטת הניתוב, הודעה מתפשטת לאורך הנתיב, על ידי דילוג מצומת לצומת עד ליעדה. על מנת לקיים את היכולת לשלוח הודעה לכל צומת ברשת, חייב אלגוריתם הניתוב לקיים מעקב מתמיד אחר מצב כל הצלעות ברשת ולדעת לעקוף צלעות שהתגלו כשבורות או חסומות. בשיטת הצפה, כל הודעה שקולט נתב משודרת מחדש בסביבתו. מונה המהווה חלק מההודעה עצמה מופחת בכל שידור מחדש על מנת למנוע שידור אין סופי של ההודעה ולמעשה קובע את רדיוס ההתפשטות של ההודעה ממקור יצירתה - בהנחה שצומת היעד במרחק הקטן מחסם מספר השידורים החוזרים תגיע ההודעה ליעדה.
פרוטוקולים

ברשת אריג כל צומת מריץ פרוטוקול ניתוב (אלגוריתם) האחראי למספר משימות :
פרסום עצמי: צומת מפרסם את נוכחותו בהודעות Broadcast, הודעות הנשמעות ברדיוס מסוים ברשת, כך שכל צומת שמצוי בטווח שידור ההודעה יוכל ללמוד על קיומו.
גילוי שכנים: כל צומת מאזין להודעות פרסום ובכך לומד על סביבתו.
פרסום ושידור חוזר של הודעות טופולוגיה: כל צומת מפרסם באופן מחזורי את טופולוגית הרשת הסמוכה לו. צמתים גם משדרים שנית הודעות שנקלטו מצמתים אחרים בסביבתם, ובכך מאפשרים להודעות להתפשט בקפיצות ברדיוס קבוע כלשהו.
בניית טבלת ניתוב: כל צומת מתחזק מבנה נתונים שבעזרתו יוכל לקדם הודעה הממוענת לכל צומת אחר ברשת, אם לא ישירות ליעדה אז לפחות בכיוון כללי שיקרב אותה לשם. משימה זו ממומשת בצורות שונות בין פרוטוקולי ניתוב שונים, אך תוצאתה זהה. למעשה, מבנה נתונים זה מהווה את תפיסת מפת הרשת מנקודת ראותו של כל צומת.
משימת הפרוטוקול היא למזער את כמות ההודעות המשמשות ליצירת הרשת ועדכון טבלאות הניתוב בצמתים ביחס לכמות המידע הממשי שזורם בה. חשוב לזכור שמבנה הרשת מצוי בשינוי תמידי – לדוגמה, צומת שיפסיק לפרסם את קיומו יוסר מטבלאות הניתוב לאחר פרק זמן מסוים, דבר שמקנה יכולת 'ריפוי-עצמי' לרשת.
דוגמאות

מחשבי ה XO-1 שפותחו בפרויקט OLPC (מחשב נייד לכל ילד) הם דוגמה לשימוש ראשוני רחב היקף בטופולוגית האריג, על מנת לאפשר למחשבים לתקשר ביניהם באמצעות Wi-Fi, ללא תלות בתשתית מקומית. דוגמה נוספת היא האינטרנט או טופולוגיה של רשתות חברתיות.
חלק ניכר מרשתות האריג במציאות עושות שימוש בפרוטוקולי Wi-Fi על מנת להבטיח קישוריות בין צמתים. העובדה שאות רדיו המשודר מצומת מסוים נקלט על ידי כל שכניו מקנה לכל קבוצת צמתים סמוכים מאפיינים של רשת אריג, בעוד שהשגת קישוריות מקבילה על ידי חיווט לרוב לא הייתה בת השגה.
מגבלת גודל רשתות אריג

רשתות אריג סבלו בעבר ממגבלת גודל שנבעה מהגידול האקספוננציאלי שחל בכמות הודעות הבקרה ביחס לגידול במספר הצמתים ברשת. התקדמות באופן מימוש הפרוטוקולים, כגון שילוב חסם רדיוס שידור בהודעות טופולוגיה, מאפשר לצמתים לקיים מעקב הדוק יותר אחר שינויי טופולוגיה בסביבה הסמוכה להם ומעקב הדוק פחות אחר שינויים בסביבתם הרחוקה (טכניקת Fish-Eye ‏).
מימושי פרוטוקולי ניתוב

קיימים למעלה מ-70 פרוטוקולים מתחרים לניתוב הודעות ברשתות אריג. להלן רשימה חלקית שלהם:
AODV (Ad hoc On-Demand Distance Vector)
B.A.T.M.A.N. (Better Approach To Mobile Adhoc Networking)
Babel (protocol) (a distance-vector routing protocol for IPv6 and IPv4 with fast convergence properties)
DNVR (Dynamic NIx-Vector Routing)
DSDV (Destination-Sequenced Distance-Vector Routing)
DSR (Dynamic Source Routing)
HSLS (Hazy-Sighted Link State)
IWMP (Infrastructure Wireless Mesh Protocol) for Infrastructure Mesh Networks by GRECO UFPB-Brazil
OLSR (Optimized Link State Routing protocol)
OORP (OrderOne Routing Protocol) (OrderOne Networks Routing Protocol)
OSPF (Open Shortest Path First Routing)
PWRP (Predictive Wireless Routing Protocol)
TORA (Temporally-Ordered Routing Algorithm)
רשימה ממצה יותר ניתן למצוא ב-en:Ad hoc routing protocol list.
פרוטוקולי הגדרה אוטומטית

חלק מהפרוטוקולים מסוגלים לפעול ברשתות בהן לא נעשתה כל פעולת השמת כתובות או מזהים לצמתים ברשת. פרוטוקולים מסוגלים להגדיר כתובות ייחודיות לצמתים כחלק מאופן פעולתם.
פרוטוקולי הגדרה-אוטומטית לרשתות אריג כוללים:
Ad-Hoc Configuration Protocol (AHCP)
Proactive Autoconfiguration (Proactive Autoconfiguration Protocol)
Dynamic WMN Configuration Protocol (DWCP)
ראו גם

מתחם שידור
מחולל טופולוגיה
הערות שוליים

↑  http://web.science.mq.edu.au/~georgios/publications/JCN_2004.pdf
תטא בשדרית

| --- | --- |

הצביר הפתוח IC 2602 ובמרכזו θ בשדרית
   
 מיקומו של θ בשדרית בקבוצת שדרית
 נתוני תצפית
 קבוצת כוכבים:  שדרית
 שמות נוספים:  HD 93030
 סוג:  כוכב הסדרה הראשית כחול
 בהירות נראית:  2.76
 סיווג ספקטרלי:  B0 Vp
 עלייה ישרה:  10ʰ 42ᵐ 57.4ˢ מילי-שניות קשת בשנה
 נטייה:  ‏40.0″ ‏23′ ‏64°‏- מילי-שניות קשת בשנה
 מאפיינים פיזיים
 בהירות מוחלטת:  2.96-
 מרחק:  455  שנות אור 139.5  פארסק
 רדיוס:  5.1 רדיוסי שמש
 מסה:  15.25 מסות שמש
 עוצמת הארה:  פי 1,300 מהשמש
 טמפרטורה:  31,000 K
 מהירות סיבוב:  113 ק"מ/שנייה
 גיל:  1-5 מיליון שנים
 מהירות רדיאלית:  20±1 קילומטר לשנייה
 היסט:  7.16±0.21 אלפיות של שניות קשת
 מתכתיות:  −0.12 
 מערכת
 כוכבים נלווים:  θ בשדרית B
 
θ בשדרית הוא כוכב בולט בקבוצת הכוכבים שדרית עם בהירות נראית מדרגה 2.76, הנמצא במרחק של כ-455 שנות אור ממערכת השמש. למרות בהירותו לא קיבל הכוכב שם בתרבות המערבית, ככל הנראה בשל מיקומו הדרומי שלא מאפשר לצפות בו מאירופה.